Veftréð í MOYA sér um að passa upp á leiðarkerfið og skipulag á efninu . Veftréð heldur utanum leiðakerfið Ekki þarf að bæta við í veftréð hverju einasta efni sem er búið til , því fréttirnar , myndaalbúm og margt fleira verður til sjálfkrafa á viðeigandi undirslóðum . Viðeigandi einingu er bætt inn í veftré og svo verða undirsíður þessara eininga til sjálfkrafa , til dæmis þegar nýrri frétt er bætt við . Bætt í veftréð Það er einfalt að bæta í veftréð , smellt er á hnappinn eða valið úr stikunni : Fyrst er valinn titill sem er það sem birtist í leiðakerfinu - valmyndinni , tegund er valin , til dæmis er hér vísað í síðuefni sem var búið til og hægt að velja öllu því efni sem þegar hefur verið búið til . Staður í veftré segir til um staðinn í veftrénu , til dæmis í fyrsta stigs valmynd eða undir öðru atriði . Aðra eiginleika er ekki nauðsynlegt að stilla , þeir fyllast út sjálfkrafa eða má bæta við á seinni stigum . Veftréð opnað Til að skoða veftréð er smellt á samnefndan hlekk í stikunni , þá kemur upp listi af öllu sem er í veftrénu fyrir viðkomandi vefsvæði . Það sem er í veftrénu inniheldur vísun í síðuefni , eyðublað eða einingu á borð við fréttir , myndasafn eða hlekk út af vefnum . Íkonin gefa vísbendingu um hvað um er að ræða og skáletrað efni er ekki í birtingu og er því ekki sýnilegt í leiðakerfinu , en hægt að vísa í það með viðeigandi slóð . Vísanir í mismunandi efni Hérna má sjá að Fréttir er vísun í fréttaeininguna , Myndir af Íslandi vísar í myndaalbúm , Leiðbeiningar vísa á myndbönd og tengillinn Verkefnamappan vísar á síðu á öðrum vef ; stefna.is . Þegar ég skoða eigindi þess sem er í veftrénu get ég til dæmis breytt kenninafninu , en það segir til um slóðina , eða url-ið , inn á viðeigandi síðu . Inn á mörgum vefjum er möguleiki að raða kubbum inn á síður , það er gert héðan úr veftrénu í viðeigandi flipa . Mögulegir kubbar eru mismunandi á milli vefja . Þegar þú bætir í veftréð er gott að huga að því að stilla lýsinguna fyrir leitarvélar , en það getur hjálpað til við sýnileika í leit á Google . Sömuleiðis má setja inn leitarorð , sem hjálpa leitarvélinni á sjálfum vefnum að finna viðeigandi efni . Í flipa fyrir samfélagsmiðla getur þú valið sérstakan titil , lýsingu og hlaðið upp mynd fyrir deilingu inn á Facebook .